**Visul dintre două lumi**

*Liliana Tirel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te văd în vis

stând în castelul dintre două lumi.

Ploua.Te-ai ridicat și-ai mers la fereastră

Prin fum de țigară

priveai cerul ce cară în spate

norii încărcați

nori ce toarnă lacrimile vieții

pe pământ.

Priveai noaptea

o noapte neagră - fără stele, fără lună

doar trăsnete, doar fulgere

doar un câine cenușiu scâncea

stând lângă ușă

în ploaie.

Ploua

și erai singur în castelul nopții,

castel rezistent prin

valuri de timp.

Părea primordiala noapte

când gânduri încărcate

de mister

fuzionează nebune;

prin minte-ți trec

începuturi

șapte zile

șase nopți ale

Creației divine.

Te-nalți...spre altă Dimensiune.